-Մեր ամբուլատորիայի տնօրեն Մարիամ Առաքելյանն էնքան հավ է, որ մեր գումարներով ձեռք բերված նոր «Շտապ օգնության» ավտոմեքենան համաձայնեց տալ գառնեցիներին,- իրար հերթ չտալով բողոքում էին ջրվեժցիները,- Մենք 2002թ-ին մեր երեխաների բերանից կտրել, տվել ենք , որ նոր «Շտապ օգնության» ավտոմեքենա ունենանք համայնքում, որ կանչի դեպքում 3-5 րոպեների ընթացքում հայտնվի, ոչ թե սպասենք Երևանից ժամանող, խցանումներից ուշացող «Շտապ օգնության» մեքենային: Այս ամենն անտեսելով՝ նոր մարզպետն ու տնօրենն իրենց թեթև ձեռքով այն հանձնեցին այլ համայնքի, այսօր այդ մեքենայից օգտվում են Գառնու համայնքի բնակիչները, սա որքանո՞վ է արդարացի,-հարցնում էին ջրվեժցիներն ու սպառնում՝ ճանապարհ փակել, եթե պատկան մարմիները չարձագանքեն իրենց պահանջին: